**Β2: Δικαιολογητικά για τη χορήγηση βεβαίωσης ειδικής αθλητικής αναγνώρισης σε σωματείο ΑμεΑ.**

Υποβάλλεται αίτηση χορήγησης ειδικής αθλητικής αναγνώρισης από σωματείο ΑμεΑ, για τα αθλήματα που καλλιεργεί: α) η Εθνική Αθλητική Ομοσπονδία Ατόμων με Αναπηρίες (Ε.Α.ΟΜ. ΑμεΑ), β) η Ομοσπονδία Σωματείων Ελλήνων Καλαθοσφαιριστών με Αμαξίδιο (Ο.Σ.Ε.Κ.Α.), γ) η Ελληνική Ομοσπονδία Αθλητισμού Κωφών, δ) η Αθλητική Ομοσπονδία Νεφροπαθών και Μεταμοσχευμένων (Α.Ο.Ν.Μ.) και ε) κάθε άλλη ομοσπονδία αθλητισμού ατόμων με αναπηρίες, η οποία έχει ειδική αθλητική αναγνώριση.

1. Αίτηση του σωματείου για χορήγηση βεβαίωσης ειδικής αθλητικής αναγνώρισης. (Β2 Αίτηση)
2. Αντίγραφο πρακτικού συγκρότησης του ασκούντος τη διοίκηση, κατά το χρόνο υποβολής της αίτησης, Διοικητικού Συμβουλίου του σωματείου.
3. Αντίγραφο του εγγράφου διορισμού του Δικαστικού Αντιπροσώπου από τον οικείο Δικηγορικό Σύλλογο για την τέλεση των αρχαιρεσιών του σωματείου, εφόσον αυτές διενεργήθηκαν μετά τις 23/11/2019.
4. Επικυρωμένο αντίγραφο του ισχύοντος καταστατικού.
5. Πρόσφατο Πιστοποιητικό Μεταβολών του αρμόδιου Δικαστηρίου. Το Πιστοποιητικό να έχει εκδοθεί έως τρεις (3) μήνες πριν την υποβολή της αίτησης.
6. Βεβαίωση της οικείας Περιφέρειας ότι έχουν θεωρηθεί και τηρούνται τα προβλεπόμενα από το ν. 2725/99 όπως τροποποιήθηκε και ισχύει, βιβλία. Η Βεβαίωση να έχει εκδοθεί έως ένα (1) έτος πριν την υποβολή της αίτησης.
7. Βεβαίωση της οικείας αθλητικής ομοσπονδίας ή ένωσης (Υπόδειγμα).

Σε περίπτωση μη χορήγησης της βεβαίωσης από την οικεία αθλητική ομοσπονδία εντός της προβλεπόμενης από το νόμο προθεσμίας δέκα (10) ημερών, υποβάλλονται:

1. Η υποβληθείσα αίτηση του σωματείου προς την ομοσπονδία, από την οποία θα προκύπτει η ημερομηνία υποβολής.
2. Υπεύθυνη Δήλωση του Προέδρου του Διοικητικού Συμβουλίου του σωματείου, στην οποία θα δηλώνει ότι α) το σωματείο είναι μέλος της οικείας Ένωσης/Ομοσπονδία και β) δεν δόθηκε απάντηση από την ομοσπονδία εντός της προβλεπόμενης προθεσμίας (Υπόδειγμα).
3. Πίνακα προπονητών ανά άθλημα (και αντίγραφο των απαιτούμενων εκ του νόμου συμβάσεων σωματείου–προπονητή(ων).

Τα σωματεία ΑμεΑ στα οποία έχει ήδη χορηγηθεί η ειδική αθλητική αναγνώριση σε επιμέρους αθλήματα ομοσπονδίας ΑμεΑ, θεωρείται ότι έχουν λάβει την ειδική αθλητική αναγνώριση για όλα τα αθλήματα που καλλιεργεί η αντίστοιχη Ομοσπονδία αθλητισμού ατόμων με αναπηρίες.